Fløyelsblomslekta

Fløyelsblomslekta (Tagetes) er ei planteslekt i korgplantefamilien. Slekta har i dag om lag 50-60 artar der dei fleste er utbreidde i tropiske eller subtropiske delar av Amerika. Plantene har sterk lukt og er eitt- eller fleirårige urteatige planter. Nokre få artar er halvbuskar eller buskar.

Blada sit oftast motsett, og dei er lappa eller ulikefinna med meir eller mindre tanna rand. Blomstrane dannar ein endestilt stand (ei korg) med frå 13 til meir enn 100 tungeforma randblomstrar og 6-120 røyrforma skiveblomstrar, der alle er fruktbare. Fruktene er nøtter.

Etymologi
Namnet kjem frå Tages, opphavleg ein etruskisk gud og seinare gjort til barnebarnet av Jupiter av romarane. Grunnen til at Linné valde dette namnet er truleg på grunn av kor lett frøa til desse artane spirer og planta har lett for å komme att år etter år frå frøa som vart produserte året før.

 Hybridar 
mini|Tagetes-kultivar
Det er kryssa fram ei rekke eittårige hybridar og kultivarar som kan samlast i ulike grupper. Nokre grupper er:
 'African': Hybridar og kultivarar av Tagetes erecta. Kompakte plantar med kvite, fylte opptil 12 cm breie blomstrar.
 'Afro-French': Kryssingar mellom Tagetes erecta og Tagetes patula med talrike små blomstrar.
 'French': Hybridar og kultivarar av Tagetes patula. Om lag 5 cm breie blomsterkorger, der enkeltblomstrane i korga har lysare farge ytst.
 'Signet': Har Tagetes tenuifolia som stamform. Dei mange blomstrane er enkle og opptil 3 cm breidd. Blomstringa varar lenge.

 Nokre artar 
Eit utval av artar med engelske namn der det eksisterer er lista opp nedanfor. Berre tre av artane har offisielle norske namn, fløyelsblom, sprikefløyelsblom og stankfløyelsblom.
Tagetes argentina Cabrera
Tagetes biflora Cabrera
Tagetes campanulata Griseb.
Tagetes dianthiflora Kunth
Tagetes elliptica Sm.
Tagetes erecta L. – fløyelsblom
Tagetes filifolia Lag.
Tagetes foetidissima DC.
Tagetes hartwegii Greenm.
Tagetes heterocarpha Rydb.
Tagetes laxa Cabrera
Tagetes lemmoni A.Gray – Mt. Lemmon marigold
Tagetes lucida Cav. – Mexican mint marigold, Texas tarragon
Tagetes mendocina Phil.
Tagetes micrantha Cav. – licorice marigold
Tagetes minuta - stankfløyelsblom L. – wild marigold
Tagetes mulleri S.F.Blake
Tagetes multiflora Kunth
Tagetes nelsonii Greenm.
Tagetes parryi A.Gray
Tagetes patula - sprikefløyelsblom (fløyelsblom) L. – French marigoldTagetes pectinata Turcz.
Tagetes perezii Cabrera
Tagetes pringlei S.Watson
Tagetes remotiflora Kunze
Tagetes riojana M.Ferraro
Tagetes rupestris Cabrera
Tagetes stenophylla B.L.Rob.
Tagetes subulata Cerv.
Tagetes tenuifolia Cav. – signet marigold
Tagetes terniflora Kunth
Tagetes verticillata Lag. & Rodr.
Tagetes zypaquierensis Humb. & Bonpl.

 Tidlegare plassert i tagetes 
Tithonia rotundifolia (Mill.) S.F.Blake (som T. rotundifolia Mill.)

Referansar

Bakgrunnsstoff

Kategori:Korgplantefamilien